stanford-oval/wikipedia huggingface dataset:
Luettelo televisiosarjan Orphan Black jaksoista
Jaksot > Neljäs tuotantokausi (2016)

Kaikkien neljännen kauden jaksojen nimet ovat lainauksia Donna Harawayn eri teoksista.
| # (sarja) | # (kausi) | Nimi | Ohjaaja | Käsikirjoittaja | Esityspäivä |
| --- | --- | --- | --- | --- | --- |

| 31 | 1 | The Collapse of Nature  | John Fawcett | Graeme Manson | 14. huhtikuuta 2016 |
  
| 32 | 2 | Transgressive Border Crossing  | John Fawcett | Russ Cochrane | 24. huhtikuuta 2016 |
  
| 33 | 3 | The Stigmata of Progress  | Ken Girotti | Aubrey Nealon | 28. huhtikuuta 2016 |
  
| 34 | 4 | From Instinct to Rational Control  | Peter Stebbings | Alex Levine | 5. toukokuuta 2016 |
  
| 35 | 5 | Human Raw Material  | David Wellington | Kate Melville | 12. toukokuuta 2016 |
  
| 36 | 6 | The Scandal of Altruism  | Grant Harvey | Chris Roberts | 19. toukokuuta 2016 |
  
| 37 | 7 | The Antisocialism of Sex  | David Frazee | Nikolijne Troubetzkoy Graeme Manson | 26. toukokuuta 2016 |
  
| 38 | 8 | The Redesign of Natural Objects  | Aaron Morton | Peter Mohan | 2. kesäkuuta 2016 |
  
| 39 | 9 | The Mitigation of Competition  | David Frazee | Alex Levine | 9. kesäkuuta 2016 |
  
| 40 | 10 | From Dancing Mice to Psychopaths  | John Fawcett | Graeme Manson | 16. kesäkuuta 2016 |
Jaksot > Viides tuotantokausi (2017)

Kaikkien viidennen kauden jaksojen nimet ovat lainauksia Ella Wheeler Wilcoxin runosta Protest.
| # (sarja) | # (kausi) | Nimi | Ohjaaja | Käsikirjoittaja | Esityspäivä |
| --- | --- | --- | --- | --- | --- |

| 40 | 1 | The Few Who Dare  | John Fawcett | Graeme Manson | 10. kesäkuuta 2017 |
  
| 41 | 2 | Clutch of Greed  | John Fawcett | Jeremy Boxen | 17. kesäkuuta 2017 |
  
| 43 | 3 | Beneath Her Heart  | David Wellington | Alex Levine | 24. kesäkuuta 2017 |
  
| 44 | 4 | Let the Children & the Childbearers Toil  | David Wellington | Greg Nelson | 1. heinäkuuta 2017 |
  
| 45 | 5 | Ease for Idle Millionaires  | Helen Shaver | Jenn Engels | 8. heinäkuuta 2017 |
  
| 46 | 6 | Manacled Slim Wrists  | Grant Harvey | David Bezmozgis | 15. heinäkuuta 2017 |
  
| 47 | 7 | Gag or Throttle  | David Frazee | Renée St. Cyr | 22. heinäkuuta 2017 |
  
| 48 | 8 | Guillotines Decide  | Aaron Morton | Aisha Porter-Christie Graeme Manson | 29. heinäkuuta 2017 |
  
| 49 | 9 | One Fettered Slave  | David Frazee | Alex Levine | 5. elokuuta 2017 |
  
| 50 | 10 | To Right the Wrongs of Many  | John Fawcett | Renée St. Cyr Graeme Manson | 12. elokuuta 2017 |
Aiheesta muualla

Luettelo televisiosarjan Orphan Black jaksoista Internet Movie Databasessa (englanniksi)
Maalisjärvi (Kangasala)

| Maalisjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°32′13″N, 24°10′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vesijärven valuma-alue (35.73)
Laskujoki:  oja Vesijärveen 
Järvinumero:  35.731.1.008
Mittaustietoja
Pinnankorkeus:  97,6 m  
Rantaviiva:  0,6 km  
Pinta-ala:  2,078 ha  
Saaria:  ei saaria 
 fiMaalisjärvi 
Maalisjärvi  on Pirkanmaalla Kangasalla Mutikon kylässä sijaitseva järvi.
Maantietoa

Järven pinta-ala on 2,1 hehtaaria ja se on 250 metriä pitkä ja 100 metriä leveä. Se sijaitsee Raudanmaalla Vesijärven itäpuolella peltoalueen keskellä. Järvellä ei ole kartan mukaan saaria ja sen rannat ovat pensaikkoista suota, joka rajautuu peltomaihin. Sen rantaviivan pituus on 600 metriä ja se on autio. Järvelle ei tule tietä, vaikka eräs peltotie ohittaa sen itäpuolelta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Vesijärven lähialueeseen se kuuluu. Järven vedenpinnan korkeus on 97,6 metriä mpy. Siihen ei ole johdettu avo-ojia ja sen laskuoja lähtee sen länsipäästä. Se laskee 1,3 kilometrin päässä Vesijärven Mutikonsalmeen. Laskuojalle tulee pudotusta 10,7 metriä.
Historiaa

Vuoden 1855−1856 Kalmbergin kartastossa järvi sijaitsi laajan suon keskellä. Suon länsipuoli oli raivattu niittymaaksi ja niityn reunoja asuttivat torpat. Alueen peltomaat sijaitsivat järvenrannalla ja ojan alajuoksulla. Pellot kuuluivat Mutikon maatilalle.
Vuoden 1954 peruskartassa ympäristön tilanne oli viljelyn osalta samanlainen kuin nykyäänkin. Järven rannassa nostettiin vielä pehkua vuonna 1961 ja siihen oli johdettu kaksi avo-ojaa. Ojat näkyvät vielä vuoden 1987 kartassa.
Main Street (Gibraltar)

Main Street Gibraltarissa.
Main Street (esp. Calle Real) on Gibraltarin keskuskatu. Se on kävelykatu, ja sen varrella sijaitsee useita kauppoja. Pituutta kadulla on noin 800 metriä. Se kulkee pohjoisesta etelään vanhan kaupungin ohi. Se on ainut suuri katu Gibraltarissa.
Suurin osa Gibraltarin kaupoista sijaitsee Main Streetillä. Main Street alkaa paikallisten asukkaiden mukaan keskusaukiolta, Grand Casemates Squarelta, joka sijaitsee kadun pohjoispäässä. Siellä on monia ulkoilmabaareja ja -ruokapaikkoja. John Mackintoshin aukio sijaitsee Main Streetin varrella, parlamenttitalon takana. Siellä on muun muassa Gibraltarin kaupungintalo.
Yksi Main Streetin alueista on Irish Town, joka nimettiin 1800-luvun alussa, jolloin Gibraltar jaettiin eri kaupunginosiin.
Aiheesta muualla

Wikimedia Commonsissa on kuvia tai muita tiedostoja aiheesta .
Main Street Gibraltar.com -sivustolla
Mathias Jung

| Mitalit> Maa:   Itä-Saksa.Miesten ampumahiihto. Olympialaiset  | Mitalit> Maa:   Itä-Saksa.Miesten ampumahiihto. Olympialaiset  | Mitalit> Maa:   Itä-Saksa.Miesten ampumahiihto. Olympialaiset  | Maa:   Itä-Saksa> Miesten ampumahiihto. |
| --- | --- | --- | --- |
|  Pronssia | Lake Placid 1980 | 4 × 7,5 km |  |
| MM-kilpailut  | MM-kilpailut  | MM-kilpailut  |  |
|  Kultaa | Lahti 1981 | 4 × 7,5 km |  |
|  Kultaa | Minsk 1982 | 4 × 7,5 km |  |
|  Hopeaa | Antholz 1983 | 4 × 7,5 km |  |
Mathias Jung (s. 17. joulukuuta 1958 Trusetal, Thüringen, Saksan demokraattinen tasavalta) on saksalainen ampumahiihtäjä, joka aktiiviurallaan edusti DDR:ää ja seuratasolla ASK Vorwärts Oberhofia.
Jung hiihti avausosuuden DDR:n viestijoukkueessa, joka sai olympiahopeaa Lake Placidissa 1980. Hän avasi Itä-Saksan viestin myös maan saavuttaessa viestin maailmanmestaruuden Lahdessa 1981 ja Minskissä 1982 sekä saadessa MM-hopeaa Antholzissa 1983. Hän saavutti DDR:n mestaruuskilpailuissa 10 kilometrillä hopeaa 1980 ja pronssia 1979 sekä viestissä kultaa 1981 ja 1982 ja hopeaa 1978, 1979 ja 1983.
Jung valmistui sähköasentajaksi ja työskenteli sittemmin suksipajalla Schmalkaldenissa. Urheilu-uransa aikana hän oli Saksan demokraattisen tasavallan kansanarmeijan palveluksessa.
Maailmanlopun sushibaari

| Maailmanlopun sushibaari Ismo Alanko |
| --- | --- | --- |

Studioalbumin tiedot
 Julkaistu: 1. maaliskuuta 2013
 Formaatti: CD, LP
 Tyylilaji: pop rock
 Levy-yhtiö: Fullsteam Records
Listasijoitukset
  1. (10/2013)
Ismo Alangon muut julkaisut
| Onnellisuus 2010 | Maailmanlopun sushibaari 2013 | Kolmannesvuosisata taiteilijaelämää/Live 2013 |
Maailmanlopun sushibaari on Ismo Alangon viides Ismo Alanko -nimikkeellä julkaistu studioalbumi. Albumi ilmestyi 1. maaliskuuta 2013.
Albumin kansikuvan on alun perin ottanut Esko Keski-Vähälä vuonna 2004 Saloon avatussa kauppakeskuksessa, jossa jaettiin ilmaisia sateenvarjoja. Kansikuvasta maalauksen toteutti saman levy-yhtiön kirjoilla oleva Sampsa Sarparanta.
Levyn ensimmäinen single Harmaa on hyvä väri julkaistiin joulukuussa 2012, ja kappaleesta julkaistiin myös video.Myös kappaleista "Vuoden turhin laulu" ja "Vanha nuori" on tehty musiikkivideot.
Levystä on ilmestynyt lisäksi vinyylipainos kahdella bonuskappaleella sekä CD-erikoispainos kuudella bonuskappaleella.
Kappaleet

Tukahdutettu tango – 3.27
Vanha nuori – 3.15
Vuoden turhin laulu – 3.19
Harmaa on hyvä väri – 3.45
Kaaos – 4.12
Tuulen selkään – 3.48
Missä se on – 3.19
Itara kitara – 4.02
Kuusilmä – 2.07
Naapurin saunareissu – 4.35
Kahdeksantoista aina – 4.21
Maailmanlopun sushibaari – 5.41
Ennakkoluuloja ja vainoharhoja – 3.22
Bonuskappaleet erikoispainoksessa

Tänään mä laulan niille joita rakastan
Löysät päivät
Pimeydestä
Vettä ja leipää
Matkailun avara maailma
Muu maa mansikka
Kokoonpano

Ismo Alanko – laulu, koskettimet, kitara
Jussi Jaakonaho – kitara, laulu
Mikko Mäkelä – basso, laulu
Niko Votkin – rummut, laulu
Juho Viljanen – puhaltimet, koskettimet, lyömäsoittimet, laulu
Arvostelut

Desibeli.net:
Kaaoszine: 7/10
Rumba:
Soundi:
Aiheesta muualla

Maailmanlopun sushibaari fullsteam.fin sivulla (Arkistoitu – Internet Archive)
Ismo Alangon Facebook-sivu
Matt Tennyson

| Matt Tennyson |
| --- | --- |

Henkilötiedot
Syntynyt: 23. huhtikuuta 1990 (ikä 34) Minneapolis, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  93 kg
Pelaajaura
Pääsarjaura:  2012–
Aik. seurat:  San Jose Sharks (NHL) Worcester Sharks (AHL) Carolina Hurricanes (NHL) Charlotte Checkers (AHL) Buffalo Sabres (NHL) Rochester Americans (AHL) New Jersey Devils (NHL) Binghamton Devils (AHL) Nashville Predators (NHL) Milwaukee Admirals (AHL) Coachella Valley Firebirds (AHL) HC Lugano (NL)
NHL-varaus:  ei varausta
Matthew Thomas Tennyson (s. 23. huhtikuuta 1990 Minneapolis, Minnesota) on yhdysvaltalainen jääkiekkoilija. Häntä ei ole lainkaan varattu NHL:ään.
Ennen New Jerseytä Tennyson on pelannut San Jose Sharksissa, Buffalo Sabresissa ja Carolina Hurricanesissa.
Nuorena Tennyson oli mukana San Jose Sharksin junioriohjelmassa. Hän oli ohjelman ensimmäinen, joka pelasi myöhemmin Sharksissa NHL:ssä.
Heinäkuussa 2021 Tennyson solmi kahden vuoden sopimuksen Predatorsin kanssa.
Luettelo maailman suurimmista vesivoimalaitoksista
Taulukon lähteet

Taulukko on kopioitu englanninkielisestä wikipedian artikkelista  maaliskuussa 2020 ja sen tiedot ovat siltä ajalta. Lähteet on merkitty normaalisti, mutta jos samaa lähdettä on käytettu usein, on se merkitty numeromerkinnällä: 0 = kopioinnin aikaiset tiedot, 1 = voimalaitoksen artikkelin wikidatasta ja 2 = omasta artikkelista ja muunkielisestä artikkelista.
Luettelo maailman suurimmista yrityksistä liikevaihdon mukaan

Tämä luettelo sisältää maailman suurimmat yritykset liikevaihdon mukaan Fortune Global 500 2022 -rankingin mukaan.
Matt Targett

Matt Targett voi viitata seuraaviin henkilöihin:
Matt Targett (s. 1995), brittiläinen jalkapalloilija
Matt Targett (s. 1985), australialainen uimari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matt Targett”, voi hakea sivunnimihaulla, laajalla sivunnimihaulla tai tekstihaulla.
Matinniitty

| Matinniitty |
| --- | --- |

Sijainti:  Matinkylä, Espoo
Koordinaatit:  60°09′40.0″N, 024°44′45.0″E
Puiston koilliskolkasta alkava Matinkartanonsilta yhdistää Matinniityn Matinkylän urheilupuistoon.
Matinniitty (ruots. Mattängen) on puisto Matinkylän pohjoisosassa eteläisessä Espoossa. Se on myös Matinkylän osa-alueen nimi. Puisto rajautuu lännessä Piispansiltaan ja idässä Matinkartanontiehen. Pohjoisessa on Nelikkotie ja etelässä asuinrakennuksia. Matinniityn itäosassa sijaitsee Matinkylän kartano.
Matinniitty annettiin vuonna 1971 suurkorttelin nimeksi. Puistonnimeksi Matinniitty vahvistettiin 1998. Nimen taustalla on niittyalue, jonka suomenkielisenä nimenä oli Kotoniittu ja ruotsinkielisenä nimenä Hemängen. Matinniityn halki kulkee Matinniitynpolku, joka on noin puoli kilometriä pitkä lounais–koillissuuntainen pyörätie ja kävelytie. Se rakennettiin 2020-luvun alussa "baanalevyiseksi". Väylä on osa Länsibaanaa, joka on määrä rakentaa Länsi-Espoon Kivenlahdesta Helsingin keskustaan.
Matinniitynpolku alittaa Piispansillan, jonka länsipuolelta on kulku Matinkylän metroasemalle.
Aiheesta muualla

Länsiväylä: Päiväkotilapset ja koululaiset istuttivat 5 000 kukkasipulia odottamaan kevään lämpöä Espoossa
Matt Taormina

Matt Taormina Tampa Bay Lightningin farmijoukkueen Syracuse Crunchin pelipaidassa vuonna 2012.
Matt Taormina (s. 20. lokakuuta 1986 Warren, Michigan, Yhdysvallat) on yhdysvaltalainen uransa lopettanut jääkiekkopuolustaja. Hän pelasi urallaan New Jersey Devilsissä ja Tampa Bay Lightningissa yhteensä 59 NHL:n runkosarjaottelua, joissa hän saavutti tehopisteet 4+8=12. Lightningissa Taormina pelasi myös kolme pudotuspeliottelua ilman tehopisteitä.
Main Source

Main Source oli kanadalais-yhdysvaltalainen hip hop -ryhmä, joka perustettiin vuonna 1989. Yhtyeen jäsenet olivat K-Cut, Mikey D, Sir Scratch ja Large Professor.
Diskografia > Albumit

Breaking Atoms (1991)
Fuck What You Think (1994)
Marjolampi (Parkano)

| Marjolampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  61°58′29″N, 23°09′35″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  joki Yliseenlampeen 
Järvinumero:  35.574.1.002
Mittaustietoja
Pinnankorkeus:  120,5 m 
Rantaviiva:  0,573 km 
Pinta-ala:  0,01526 km² 
 fiMarjolampi 
Marjolampi  on Pirkanmaalla Parkanossa Jaakkolankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Marjolampi on osa Sammatinjoen valuma-aluetta.
Maantietoa

Lammen pituus on 250 metriä, leveys 100 metriä ja sen pinta-ala on 1,5 hehtaaria. Se sijaitsee Sammatinjoen uoman järviketjun kolmanneksi alimmaisena järvenä. Itärantaan laskee metsäoja, joka tuo vettä metsäsoilta Ilvesvuoren ympäriltä. Käytännössä kaikki vesi, joka virtaa lammen läpi, tulee 1,2 kilometriä pitkän Jaakkolanjärven Haavistonlammesta alkavasta joen osuudesta. Vesi poistuu 150 metriä pitkään uomaan ja laskee Ylisenlampeen. Näiden järvien vedenpinnat ovat samalla korkeudella. Rantaviivan pituus on 550 metriä ja ranta on metsää, jonka koillisreunassa sijaitsee pieni pelto. Lampi on autio ja siihen johtaa kärrypolku. Lasku-uoman ylittää Tampere-Seinäjoki-junarata ja lammen yli kulkee voimalinja.
Historiaa

Vanhassa Parkanon pitäjänkartassa 1800-luvulta on Ylinenlampi ja Marjolampi piirretty yhdeksi pitkäksi järveksi. Tilanne oli sama vielä vuonna 1909. Kun Seinäjoki-Tampere-junarata rakennettiin, ylitti se lampien välisen uoman lyhyttä siltaa myöten.
Matt Targett (uimari)

| Mitalit> Maa:  Australia.Miesten uinti. Olympialaiset  | Mitalit> Maa:  Australia.Miesten uinti. Olympialaiset  | Mitalit> Maa:  Australia.Miesten uinti. Olympialaiset  | Maa:  Australia> Miesten uinti. |
| --- | --- | --- | --- |
|  Hopeaa | Peking 2008 | 4 × 100 m sekauintiviesti |  |
|  Pronssia | Peking 2008 | 4 × 100 m vapaauintiviesti |  |
|  Pronssia | Lontoo 2012 | 4 × 100 m sekauintiviesti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Shanghai 2011 | 4 × 100 m vapaauintiviesti |  |
|  Hopeaa | Rooma 2009 | 50 m perhosuinti |  |
|  Hopeaa | Shanghai 2011 | 50 m perhosuinti |  |
|  Pronssia | Rooma 2009 | 4 × 100 m sekauintiviesti |  |
Matthew Stephen C. "Matt" Targett (s. 24. joulukuuta 1985 Chertsey, Englanti) on brittiläissyntyinen australialainen uinnin olympiamitalisti ja maailmanmestari. 198 senttimetriä pitkä ja 90 kilogrammaa painava Targett edustaa Nunawading Swimming Clubia ja hänen valmentajanaan toimii Rohan Taylor. Targett kilpailee perhosuinnissa ja vapaauinnissa.
Targett saavutti vuoden 2008 kesäolympialaisista Pekingistä hopeaa 4×100 metrin sekauintiviestistä ja pronssia 4×100 metrin vapaauintiviestistä. Myös vuoden 2012 kesäolympialaisissa Lontoossa Targett oli saavuttamassa pronssia sekauintiviestistä. Pitkän radan MM-kilpailuista hänellä on yksi vapaauintiviestin maailmanmestaruus vuodelta 2011, kaksi 50 metrin perhosuinnin hopeaa vuosilta 2009 ja 2011 sekä yksi sekauintiviestipronssi vuodelta 2009.
Targett on toiminut uintiuransa ohella myös mallina.
Martti Halmesmäki

Martti Halmesmäki (s. 25. lokakuuta 1966) on suomalainen kiekonheittäjä. Halmesmäki voitti kiekonheiton Suomen mestaruuden Mikkelissä vuonna 1993 tuloksella 56,72. Hän oli hopealla vuonna 1991 ja pronssilla vuonna 1992. Lisäksi Halmesmäellä on halli-SM-kultaa vuodelta 1993.
Ennätyksensä 61,02 Halmesmäki heitti toukokuussa 1992 Raahessa. Vuonna 1993 hän osallistui Yhdysvalloissa käytyihin Universiadeihin, jossa sijoittui kymmenenneksi. Seuratasolla Halmesmäki edusti Lapuan Virkiää. Hän lopetti aktiiviuransa kauden 1996 jälkeen.
Maluša

Dobrynja tuomassa siskoaan Malušaa luolasta hoviin ennustamaan.
Maluša Ljubetšanka tai Malfrida  (ven. Малуша tai Малка, Мауса, Мауся, Малфреда (muinaisnorjaksi: Málfríðr) (noin 940/944 – noin 1020) tunnetaan historiassa Kiovan suuriruhtinatar Olgan orjattarena sekä suuriruhtinas Svjatoslav I:n jalkavaimona.  Nestorin kronikan mukaan hän oli (Novgorodin sijaishallitsija) Dobrynjan sisko ja Vladimir Suuren äiti. Norjalaisten saagojen mukaan hän oli pyhimys ja eli yli 100-vuotiaaksi, ja hänet oli tuotu luola-asunnostaan palatsiin ennustamaan tulevaisuutta. Hän oli ilmeisesti varjagisukua.
Kuninkaallista sukua

Kronikoissa ei mainita Malušan sukujuurista, minkä vuoksi 1800-luvulla venäläiset ja ukrainalaiset historioitsijat laativat erilaisia selityksiä hänen sukujuuristaan ja nimestään. Lupaava kronikoiden tutkija ja kielitieteilijä Alexei Šahmatovin mielestä hän oli Mstiša Sveneldovitšin tytär. Mstiša oli varjagisotapäällikkö Sveinaldin poika. Hänen mielestään Maluša oli slaavilaistettu versio muinaisskandinaavisesta nimestä Malfried. Nestorin kronikan mukaan eräs Malfried kuoli vuonna 1000. Hän olisi siten kuollut samaan aikaan Rognedin kanssa. Rogned oli Vladimirin vaimo, minkä vuoksi historioitsijat olettivat, että Malfried olisi ollut ollut hallitsevan ruhtinaan läheinen sukulainen, kenties hänen vaimonsa tai äitinsä.
Mario Lavista

Lavista vuonna 2018
Mario Lavista (3. huhtikuuta 1943 México – 4. marraskuuta 2021) oli meksikolainen säveltäjä.
Lavista oli säveltäjä Raúl Lavistan sisaruksenpoika. Hän opiskeli lapsena pianonsoittoa Méxicossa Adelina Benítezin ja Francisco Gyvesin johdolla. Vuosina 1963–1967 hän opiskeli analyysiä Rodolfo Halffterin sekä sävellystä Carlos Chávezin ja Héctor Quintanarin johdolla Méxicon kansallisessa musiikkikonservatoriossa. Hän täydensi opintojaan Schola Cantorumissa, Pariisissa, vuoteen 1969 saakka; hän osallistui muun muassa Nadia Boulangerin pitämään seminaariin ja Darmstadtin Ferienkurselle.
Lavista sai lukuisia palkintoja uransa aikana ja istui Meksikon taiteiden akatemian jäsenenä vuodesta 1987. Hän toimi musiikkipedagogina, toimitti musiikkilehtiä ja perusti improvisaatioyhtye Quantan. Hänen tuotantoonsa kuuluu muun muassa orkesteri-, kamari- ja pianoteoksia sekä näyttämö- ja elokuvamusiikkia.
Mars hoax

Kuu ja Mars 27. elokuuta 2005 otetussa kuvassa.
Mars hoax on sähköpostihuijaus, joka esiintyi ensimmäisen kerran vuonna 2003 ja on toistunut sen jälkeen vuosittain. Huijausviestissä väitetään, että Mars näyttää 27. elokuuta paljain silmin katseltuna yhtä suurelta kuin täysikuu. Vuonna 2003 Kuun ja Marsin etäisyys oli ennätyksellisen pieni, 55 758 006 kilometriä, mutta silloinkaan Mars ei todellisuudessa ollut Maasta katsottuna täydenkuun kokoinen.
Alkuperä

Mars hoax esiintyi ensimmäisen kerran vuonna 2003, sähköpostiotsakkeella ”Mars Spectacular”. Viestissä oli kuvia Marsista ja täydestä kuusta vierekkäin ja englanninkielinen teksti:
»The Red Planet is about to be spectacular! This month and next, Earth is catching up with Mars in an encounter that will culminate in the closest approach between the two planets in recorded history. The next time Mars may come this close is in 2287. Due to the way Jupiter's gravity tugs on Mars and perturbs its orbit, astronomers can only be certain that Mars has not come this close to Earth in the Last 5,000 years, but it may be as long as 60,000 years before it happens again.
The encounter will culminate on August 27th when Mars comes to within 34649589 km of Earth and will be (next to the moon) the brightest object in the night sky. It will attain a magnitude of -2.9 and will appear 25.11 arc seconds wide. At a modest 75-power magnification Mars will look as large as the full moon to the naked eye. Mars will be easy to spot. At the beginning of August it will rise in the east at 10 p.m. and reach its azimuth at about 3 a.m.
By the end of August when the two planets are closest, Mars will rise at nightfall and reach its highest point in the sky at 12:30 a.m. That's pretty convenient to see something that no human being has seen in recorded history. So, mark your calendar at the beginning of August to see Mars grow progressively brighter and brighter throughout the month. Share this with your children and grandchildren. NO ONE ALIVE TODAY WILL EVER SEE THIS AGAIN.
»
Viestin sisällössä ei ole virhettä, mutta erityisesti lause ”At a modest 75-power magnification Mars will look as large as the full moon to the naked eye” on ymmärretty väärin. Viestin mukaan Mars näyttäisi siis 75-kertaiseksi suurennettuna täysikuun kokoiselta. Mars hoaxin mukaisessa tulkinnassa tätä suurennusta ei ole otettu huomioon.
Aiheesta muualla

Beware the Mars Hoax (NASA article from 2005) (Arkistoitu – Internet Archive)
Snopes page on the Mars Spectacular
Hoax Slayer article: Mars, Earth - Closest Approach in Recorded History (Arkistoitu – Internet Archive)
Sky and Telescope Magazine: Mars Hoax Returns
space.about.com: Mars Hoax Back Again (Arkistoitu – Internet Archive)
BBC News: The perennial Mars hoax e-mail
2006 Mars Hoax Powerpoint Presentation (Arkistoitu – Internet Archive)
MSNBC Video on the Mars hoax (Arkistoitu – Internet Archive)
MSNBC Cosmic Log (Arkistoitu – Internet Archive)
Marjolampi (Viitasaari)

| Marjolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°05′26″N, 26°09′34″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskupuro:  Marjopuro Iso-Toulatiin 
Järvinumero:  14.478.1.004
Mittaustietoja
Pinnankorkeus:  147 m  
Pituus:  230 m  
Leveys:  210 m  
Rantaviiva:  0,622 km  
Pinta-ala:  2,673 ha  
Saaria:  ei saaria 
 fiMarjolampi 
Marjolampi tai Marjalampi on Keski-Suomessa Viitasaarella  Rimminjoen lähellä sijaitseva lampi.
Maantietoa

Lampi on 230 metriä pitkä, 210 metriä leveä, ja sen pinta-ala on 2,7 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Toulatjoen valuma-alueeseen (14.478) se kuuluu. Lammen vedenpinnan korkeus on 147 metriä mpy.
Matias Mustonen

Matias Mustonen voi tarkoittaa seuraavia henkilöitä:
Matias Mustonen, suomalainen jääkiekkoilija
Matias Mustonen, suomalainen korkeushyppääjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matias Mustonen”, voi hakea sivunnimihaulla, laajalla sivunnimihaulla tai tekstihaulla.
Masfjorden

Masfjorden on kunta Vestlandin läänissä Norjassa. Masfjordenin kunta erotettiin omaksi kunnakseen Lindåsin kunnasta vuonna 1879. Vuoden 2023 alussa kunnassa oli 1 654 asukasta.
Kuvia

Solheimin kylä
Sandnesin kirkko
Aiheesta muualla

Kuvia tai muita tiedostoja aiheesta Masfjorden Wikimedia Commonsissa
Vestlandin läänin kunnat
Alver
Askvoll
Askøy
Aurland
Austevoll
Austrheim
Bergen
Bjørnafjorden
Bremanger
Bømlo
Eidfjord
Etne
Fedje
Fitjar
Fjaler
Gloppen
Gulen
Hyllestad
Høyanger
Kinn
Kvam
Kvinnherad
Luster
Lærdal
Masfjorden
Modalen
Osterøy
Samnanger
Sogndal
Solund
Stad
Stord
Stryn
Sunnfjord
Sveio
Tysnes
Ullensvang
Ulvik
Vaksdal
Vik
Voss
Øygarden
Årdal
Norjan läänit | Norja